
Text rozhodnutia
Súd: Krajský súd Bratislava Spisová značka: 5Co/133/2012 Identifikačné číslo súdneho spisu: 1012898621 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Milan Chalúpka ECLI: ECLI:SK:KSBA:2012:1012898621.1 Uznesenie Krajský súd v Bratislave v právnej veci navrhovateľa: Dopravný podnik Bratislava, a.s. v Bratislave, Olejkárska č. 1, zast. JUDr. Mariánom Chovancom, advokátom, Račianska 109/C, P.O. Box 259 proti odporkyni: O.. I. F., Z. X, T., o zaplatenie 40,23 euro, o oslobodení od súdnych poplatkov, na odvolanie odporkyne proti uzneseniam Okresného súdu Bratislava IV č.k. 11C 188/2006-285 zo dňa 6. februára 2012 a č.k. 11C 188/2006-289 zo dňa 21.02.2012 takto r o z h o d o l : Odvolací súd uznesenia súdu prvého stupňa č.k. 11C 188/2006-285 zo dňa 6. februára 2012 a č.k. 11C 188/2006-289 zo dňa 21.02.2012 p o t v r d z u j e. o d ô v o d n e n i e : Napadnutými uzneseniami súd prvého stupňa zastavil konanie o návrhu odporkyne na oslobodenie od súdnych poplatkov z dôvodu, že o identickej žiadosti navrhovateľky o oslobodenie od súdnych poplatkov už rozhodol uznesením č.k. 11C/188/2006-209 a odporkyni oslobodenie od súdnych poplatkov nepriznal. Toto rozhodnutie odvolací súd na základe odvolania odporkyne potvrdil uznesením č.k. 14Co 338/2010. Návrhy na oslobodenie od súdnych poplatkov odporkyňa, podané súdu prvého stupňa 07.04.2011 (doplnené 27.01. 2012 a 20.02. 2012 ) odôvodnila rovnakými skutočnosťami, resp. neuviedla žiadne nové skutočnosti, ktoré by osvedčovali, že nejde o zrejme bezúspešné bránenie práva. Voči uzneseniam Okresného súdu Bratislava IV č.k. 11C 188/2006-285 zo dňa 6. februára 2012 a č.k. 11C 188/2006-289 zo dňa 21.02.2012 podala odporkyňa v zákonom stanovenej lehote odvolania, ktoré odôvodnila tým, že súd prvého stupňa zisťoval pomery odporkyne všeobecne až formalisticky. V odvolaniach odporkyňa tvrdí, že rozumne spochybnila hlásenie navrhovateľa, že cestovala dopravným prostriedkom bez platného cestovného dokladu. Odvolací súd preskúmal napadnuté uznesenia podľa § 212 ods. 1 O.s.p. bez nariadenia odvolacieho pojednávania (§ 214 ods. 2 O.s.p.) a dospel k záveru, že odvolania odporkyne nie sú dôvodné. Odvolací súd sa stotožňuje s postupom súdu prvého stupňa pri rozhodovaní o zastavení konania o oslobodenie od súdnych poplatkov, nakoľko o identickej veci už bolo v konaní právoplatne rozhodnuté a odporkyňa neuviedla žiadne nové skutočnosti, ktoré by odôvodňovali iné rozhodnutie o žiadosti odporkyne o oslobodenie od súdnych poplatkov. Vzhľadom na skutočnosť, že odvolací súd sa v celom rozsahu stotožňuje i s odôvodnením napadnutého rozhodnutia súdu prvého stupňa, obmedzil odvolací súd odôvodnenie potvrdzujúceho rozhodnutia na konštatovanie správnosti dôvodov uvedených súdom prvého stupňa v zmysle ust. § 219 ods. 2 O.s.p. v znení účinnom od 15.októbra 2008 (§ 372 p ods.1 O.s.p. zavedeného zákonom č.384/2008 Z. z.). Poučenie: Toto uznesenie nemožno napadnúť odvolaním.

